Deg uḥric wis kraḍ deg usebtar 119 Mennad yebɣa ad yessixfef ɣef wultma-s Tiziri i wakken ad tt-yekkes si lxiq ideg tella, imi imiren-nni kan i d-tuɣal si ssbiṭar ɣer uxxam mi asyenna « limer temmuteḍ ad akem-nnɣeɣ. » Yesmektat-id wawal-agi s Maɛtub Lwennas mi iruḥ ad iẓer Lmehdi Siyam di ssbiṭar imi t-yeṭṭef aṭṭan n lkunṣir, maca yewwi-d kan awal s tewzel ɣef wayen yeḍran gar-asen.